### 7.     Drøftelse om flexboligopgørelsen - 2. halvår 2020

**Åbent**

Sagsnr.: 326-2013-35782       J.nr.: 03.01.04           Dokumentnr.:
326-2021-45742

**Sagstype**

Drøftelse.

**Resume og sagens baggrund**

Administrationen skal give Teknik- og Miljøudvalget en
orientering hvert halve år om omfanget af sager indenfor flexboligordningen,
jf. administrationsgrundlaget for flexboliger godkendt af Kommunalbestyrelsen
den 20. december 2017. Sagen giver en orientering om antallet af hen-vendelser
om flexboligtilladelser for 2. halvår 2020.

**Indstillinger**

Chefen for Plan, Byg og Miljø indstiller, at udvalget
drøfter omfanget af tilladelser og tilkendegivelser giver anledning til at
foreslå ændringer i administrationsgrundlaget.

**Behandling**

Teknik- og Miljøudvalget.

**Sagsfremstilling**

En flexboligtilladelse indebærer, at kommunen meddeler
samtykke til, at en helårsbolig benyttes til fritidsformål og senere kan vende
tilbage til helårsbeboelse. En flexboligtilladelse følger ejendommen.
Tilladelsen er gældende fra meddelelsestidspunktet og til det tidspunkt, hvor
boligen igen er i benyttelse som helårsbolig.

Siden vedtagelsen af det gældende administrationsgrundlag
har Kalundborg Kommune haft en mindre restriktiv praksis for, hvor der meddeles
flexboligtilladelse. Før vedtagelsen af det gældende administrationsgrundlag
var det kun muligt at meddele flexboligtilladelse til ejendomme i landzonen
udenfor de rammelagte landsbyer og på øerne. I dag er det kun i
sommerhusområder, erhvervsområder og i de fem centerbyer (Kalundborg, Høng,
Gørlev, Svebølle og Ubby-Jerslev), at der ikke meddeles flexboligtilladelse.

|  |  |  |  |  |  |  |
| --- | --- | --- | --- | --- | --- | --- |
|  | 1. halvår 2018 | 2. halvår 2018 | 1. halvår 2019 | 2. halvår 2019 | 1. halvår 2020 | 2. halvår 2020 |
| Henvendelser i alt | 52 | 44 | 55 | 35 | 71 | 75 |
| Tilladelser i alt | 14 | 12 | 17 | 7 | 13 | 18 |
| Forhåndtilkendegivelser – positivt tilsagn | 31 | 21 | 27 | 21 | 41 | 39 |
| Forhåndtilkendegivelser – negativt tilsagn | 11 | 7 | 7 | 7 | 16 | 18 |

Skema over flexboligforespørgsler
og -tilladelser. Tallene kan ses som diagrammer i Bilag 1.

I 2020 ses en øget interesse for flexboligordningen, da der
har været i alt 146 henvendelser mod i alt 90 og 96 henvendelser i hhv. 2019 og
2018. Det kan skyldes, at sommerhussalget er gået rigtig godt i 2020, jf. en
stigning i kommunen fra januar-august på 89% i forhold til 2019 [Boligsiden.dk,
september 2020]. Dermed kan udbuddet af sommerhuse til salg være faldet og
interessen for flexboliger steget.

Antallet af meddelte tilladelser er ikke i øjenfaldende højt
for 2. halvdel af 2020 i forhold til fx 1. halvår 2019. Dog er der er givet
mange positive forhåndstilkendegivelser, og de kan reelt set blive til
egentlige flexboligtilladelser.

*Tendenser*

Når der ses på meddelte flexboligtilladelser siden
vedtagelsen af det gældende administrationsgrundlag, tegner der sig et klart
billede af, at byerne [adresse], [adresse] og Ulstrup er populære byer for
flexboliger. Byerne er karakteriseret ved at ligge ved kysten og i øvrigt være
populære ”ferie-/besøgsbyer”. Dette er måske netop én af grundene til, at der
er forholdsvis mange forespørgsler og ansøgninger om flexboliger i disse byer.
[adresse] over meddelte flexboligtilladelser i perioden 1. januar 2018 - 1.
marts 2021 til ejendomme i [adresse], [adresse] og Ulstrup kan ses på kortbilag 2-4.

Det ses, at der er tomme boliger i [adresse], [adresse] og
Ulstrup, og en umiddelbar vurdering er, at cirka halvdelen af dem er
flexboliger. Det er svært at vurdere, om disse boliger ville have stået tomme, uanset
om der var meddelt flexboligtilladelse eller ej. Tomme boliger vurderes at være
i højere risiko for at forfalde, og formålet med flexboligordningen er at
modvirke affolkning i landdistrikterne og undgå at unødig mange boliger står og
forfalder.

Dog skal man være opmærksom på, at [adresse], [adresse] og Ulstrup
indeholder forskellige, men ikke alle servicefunktioner som fx busstop,
dagligvarebutik, skole og hal. Funktionerne kan måske blive svære at
opretholde, hvis der ikke er nok helårsboende.

*Overvejelser*

Der er mulighed for at meddele forskellige typer
flexboligtilladelser: En personlig flexboligtilladelse, hvor ejer kan benytte
sin bolig som flexbolig eller en flexboligtilladelse, der følger boligen, og
hvor tilladelsen videreføres ved ejerskifte. Begge typer kan gives med
tidsbegrænsning eller uden tidsbegrænsning. I Kalundborg Kommune gives der en
upersonlig tilladelse, som ophører, når ejendommen igen tages i anvendelse som
helårshus. Hvis der er ønske om at have endnu mere hånd i hanke med, hvor længe
en flexboligtilladelse er gældende, kan tilladelser fx ændres til at være
personlige.

Det gældende administrationsgrundlag er nemt at
administrere, da det kun er bundet op på geografi. Dog oplever
administrationen, at der er mindre tilfældigheder, såsom at der nogle steder
gælder lokalplaner, som specifik foreskriver anvendelsen som helårsbeboelse.
Det gælder fx for et område/kvarter i [adresse], hvor der ikke kan meddeles
flexboligtilladelse pga. plangrundlaget. Ligeledes synes det til tider uhensigtsmæssigt,
at der gives flexboligtilladelser til helt nye eller næsten nye boliger, da
disse i sagens natur endnu ikke er forfaldne. Det kan således vurderes, om der bør
skeles til boligens stand og alder. Det kan dog medføre øget sagsbehandlingstid.

Evalueringen af flexboligordningen, jf. orientering til
Teknik- og Miljøudvalget den 5. marts 2020, konkluderede, at der ikke var en
entydig positiv eller negativ effekt af flexboligordningen. Af
forsigtighedsprincip kan det overvejes, om [adresse], [adresse] og Ulstrup, som er de
tre største byområder ved kysten udover Kalundborg, skal være byer, hvor der
ikke meddeles flexboligtilladelse. Dette er ud fra den betragtning, at byerne
er attraktive ferieområder med store sommerhusområder i direkte tilknytning.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Diagrammer over henvendelser | 326-2021-74910 |
| Bilag 2 - Oversigt over flexboligtilladelser i [adresse] 326-2021-74915 |
| Bilag 3 - Oversigt over flexboligtilladelser i [adresse] | 326-2021-74916 |
| Bilag 4 - Oversigt over flexboligtilladelser i [adresse] 326-2021-74914 |